
Exact cu un an inainte, in aprilie 1997, Adunarea Parlamentara a Consiliului Europei a acordat Romaniei un an pentru a se alinia unor cereri specifice ce vizeaza rezolvarea unor importante probleme in privinta drepturilor omului. Cererile si termenul limita au fost fixate in legatura cu decizia Adunarii Parlamentare de a pune capat monitarizarii formale a indeplinirii de catre Romania a obligatiilor si angajamentelor pe care si le-a asumat atunci cand s-a alaturat Consiliului Europei, in octombrie 1993. 

In ultimele 12 luni respectarea anumitor drepturi de baza ale omului in Romania nu s-a imbunatatit in mod semnificativ. Amnesty International este foarte ingrijorata de aceasta lipsa de progrese.

In mod clar este prea devreme ca organismele de tipul Consiliului Europei sa relaxeze monitorizarea situatiei drepturilor omului in Romania. In realitate este momentul pentru Consiliu sa ia masuri efective pentru a se asigura ca exista un respect real fata de angajamentele asumate de Romania la admiterea sa in Consiliu. Romania a avut deja la dispozitie patru ani si jumatate sa-si indeplineasca angajamentele dar a esuat sa faca progrese in asigurarea protectiei unui numar de drepturi fundamentale ale omului.

Amnesty International continua sa primeasca rapoarte despre violarea drepturilor omului, inclusiv rapoarte despre incarcerearea in continuare a unor persoane care isi exprimau libertatea opiniei si sunt detinute in virtutea unei legi pe care Consiliul Europei a cerut Romaniei s-a aboleasca.

Aceasta lege, la art.200, contine paragrafe care incrimineaza actele homosexuale consimtite de ambele parti, savarsite de adulti in intimitate si impune restrictii excesive asupra dreptului la libera exprimare, intrunire si asociere. Din 1993 Amnesty International a cerut in repetate rinduri Paralamentului Romaniei sa revizuiasca art.200.

Organizatia noastra a cerut, de asemenea, in mod frecvent informatii autoritatilor romane asupra persoanelor care sunt inchise sub art.200, dar Ministerul Justitiei a esuat in a oferi statistici veridice si clare asupra acestor detinuti. O scrisoare recenta din partea Directiei Generale a Penitenciarelor a pretins ca in 1997 nimeni nu este detinut in Romania in baza art.200, par.1. Cu toate acestea, in septembrie 1997, un angajat al acestei institutii a furnizat la Amnesty International informatii in privinta a trei barbati detinuti in temeiul acestei legi, dintre care doi au fost intervievati de Amnesty International la penitenciarul Poarta Alba. 

De asemenea,de-a lungul anilor, Amnesty International a cerut insistent Romaniei sa modifice un numar de alte legi in conformitate cu angajamentele internationale in privinta drepturilor omului pe care si le-a asumat. Acestea au inclus prevedri ale Codului Penal si Codului de Procedura Penala, Legea 46/1996 privitoare la pregatirea populatiei in vederea apararii tarii si Legea 26/1994 asupra organizarii si functionarii politiei romane.

Tortura la politie si tratamentul inuman constituie o alta problema serioasa in privinta drepturilor omului pe care autoritatile romane nu au reusit sa o rezolve in mod corespunzator. Rapoartele Amnesty International publicate ani la rand au fost confirmate recent de Comitetul European pentru Prevenirea Torturii, Tratamentului si Pedepselor Inumane si Degradante (CPT) care a vizitat Romania in septembrie si octombrie 1995. Una dintre principalele concluzii ale CPT a fost aceea ca "persoanele detinute pe baza banuielii de comitere a unui delict, pe timpul arestarii si/sau in cursul interogatoriilor sunt supuse unui risc deloc de neglijat de a fi rau tratate de politie mergand pana la tratament sever si chiar tortura"

In plus, Amnesty International este preocupata de faptul ca cercetarile asupra torturii si raului tratament par sa nu fi fost facute cu promptitudine si impartialitate, conform art.12 din Conventia Natiunilor Unite Impotriva Torturii si Altor Tratamente si Pedepse Crude, Inumane sau Degradante si art.7 din Conventia Internationala asupra Drepturilor Civile si Politice semnata de Romania.

La inceputul anilor 1990, zeci de comunitati de romi din intreaga Romanie au fost supuse unor incidente de violenta rasiala. Amnesty International este preocupata de faptul ca in majoritatea acestor incidente autoritatile nu au reusit sa protejeze in mod adecvat viata si proprietatea romilor. Comportarea politiei in aceste incidente nu a fost nicicand pe deplin si impartial investigata.

Astazi, Amnesty International publica un raport de 32 pagini care rezuma unele dintre cele mai importante preocupari actuale ale organizatiei noastre in privinta Romaniei. Amnesty International face recomandari extensive privitoare la reformele legislative si cercetarea actelor, raportate noua, de tortura si tratamente rele comise de oficialitati insarcinate cu impunerea legii. Doua anexe ale raportului documenteaza cazuri de impuscare, deces in timpul detentiei, tortura si tratamente rele relativ la care organizatia noastra a cerut insistent autoritatilor romane sa fie investigate cu promptitudine si in mod constiincios. 

Protectia drepturilor fundamentale ale omului in Romania nu revine exclusiv autoritatilor nationale. Comunitatea internationala are de asemenea responsabilitatea de a se asigura ca legile si practicile din Romania sa fie in conformitate cu angajamentele internationale si obligatiile asumate de aceasta. Tinand cont de calitatea de memebra a Consiliului Europei si OSCE, ca si de aspiratiile de a se alatura Uniunii Europene ale Romaniei, organizatiile regionale interguvenamentale au un rol deosebit de important in a actiona in vederea asigurarii respectarii drepturilor omului in Romania. (a fost impuscat mortal prin executia de tip glonte in ceafa).

Schimbarea Guvernului si a altor autoritati nationale in urma alegerilor tinute in noiembrie 1996 nu a modificat semnificativ respectarea drepturilor omului in Romania. Amnesty International continua sa fie preocupata de lipsa progreselor in protectia unor drepturi fundamentale ale omului garantate de Constitutia Romaniei, tratatele internationale si legile interne. Organizatia continua sa primeasca raporte asupra violarii drepturilor omului, inclusiv incarcerarea pentru exprimarea libertatii de constiinta, tortura si tratamentele rele asupra detinutilor, ca si impuscarile facute de politie in imprejurari neclare.

De-a lungul anilor, Amnesty International a cerut insistent Romaniei sa puna de acord un numar de legi cu angajamentele sale internationale in privinta drepturilor omului. Acestea includ prevederi ale Codului Penal si Codului de Procedura Penala, Legea 46/1996 privitoare la pregatirea populatiei in vederea apararii tarii si Legea 26/1994 asupra organizarii si functionarii politiei romane. Pana acum, reformele legislative au esuat in a salvgarda anumite drepturi si libertati fundamentale ale omului. Data fiind actuala situatie politica, eventualul succes al oricaror propuneri care ar putea fi introduse in Parlamentul Romaniei este incert.

Incepand cu 1993 Amnesty International a solicitat Parlamentului Romaniei sa revizuiasca art.200, para.1 si 4 (care ulterior a devenit par.5) din Codul Penal, care incrimineaza actele homosexuale intre adulti in intimitate si impun restrictii excesive in privinta drepturilor la libertatea de exprimare, intrunire si asociere. De asemenea, organizatia a solicitat frecvent informatii din partea autoritatilor romane asupra persoanelor detinute sub art.200, dar Ministerul de Justitie nu a prezentat statistici acurate si inteligibile asupra detinutilor aflati sub incidenta acestei legi.

Consisitenta si regularitatea rapoartelor despre torturile si relele tratamente aplicate de politie, primite de Amnesty International intr-o perioada de cativa ani au dus la concluzia ca aceasta este o problama serioasa in privinta drepturilor omului pe care autoritatile romane nu au reusit sa o rezolve in mod corespunzator. Descoperirile Amnesty International au primit recent o puternica confirmare din partea Comitetului European pentru Prevenirea Torturii, Tratamentului sau Pedepselor Inumane si Degradante (CPT) care a vizitat Romania in septembrie si octombrie 1995. Una dintre principalele concluzii ale acestui raport a fost ca "persoanele detinute ca suspecte de comiterea unui delict, pe timpul arestarii si/sau interogarii sunt supuse riscului deloc neglijabil de a fi supuse tratamentelor rele de politie, uneori tratamentul rau sever mergand pana la tortura'.

Amnesty International este in egala masura preocupata de faptul ca cercetarile in privinta torturii si relelor tratamente par sa nu fi fost prompte si impartiale asa cum cere art.12 din Conventia ONU Impotriva Torturii si Altor Tratamente sau Pedepse Crude, Inumane sau Degradante ca si art.7 din Conventia Internationala asupra Drepturilor Civile si Politice, semnate si de Romania.

La inceputul anilor 1990, zeci de comunitati de romi din intreaga Romanie au fost supuse unor incidente de violenta rasiala. Amnesty International este preocupata de faptul ca, in majoritatea acestor incidente, autoritatile nu au reusit sa protejeze in mod corespunzator viata si proprietatea romilor. Conduita politiei in asemenea incidente nu a fost nicicand pe deplin si impartial investigata.

Protectia drepturilor fundamentale ale omului in Romania nu este exclusiv de competenta autoritatilor nationale. Comunitatea internationala imparte cu acestea responsabilitatea de a se asigura ca legile si procedurile romane sa fie conforme cu angajamentele si obligatiile internationale ale Romaniei. Avand in vedere statutul Romaniei de membra a Consiliului Europei si OSCE ca si aspiratiile sale de a se alatura Uniunii Europene, organizatiile regionale interguvernamentale au de jucat un rol foarte important.

Acest raport de 32 pagini rezuma unele dintre cele mai importante preocupari ale Amnesty International fata de Romania de astazi. Amnesty International face recomandari extensive in privinta reformelor legislative si cercetarii rapoartelor privitoare la tortura si rele tratamente aplicate de catre oficialii insarcinati cu impunerea legii. Doua anexe la raport documenteaza cazuri de impuscare, moarte in detentie, tortura si rele tratamente, privitor la care Amnesty International a solicitat cu tarie autoritatilor romane sa le cerceteze cu promptitudine si pe deplin.

Rezumat al problemelor in privinta drepturilor omului

INTRODUCERE

Alegerile generale tinute in noiembrie 1996 l-au adus la putere pe presedintele Emil Constantinescu si o larga coalitie a partidelor din opozitie. La acordarea voturilor, majoritatea romanilor, in aparenta, aveau mari sperante de urgentare a reformelor asupra unui sistem economic si social aflat la pamant, pentru stopararea coruptiei larg raspandite si a guvernarii pe baza unor promisiuni neonorate. Comunitatea internationala avea asteptari la fel de mari din partea noului guvern, format din Conventia Democratica, USD si UDMR.

In ultimele 18 luni, autoritatile romane par sa fi avut mai mult succes in a-i convinge pe partenerii lor externi ca se afla ferm pe calea asigurarii unui viitor mai prosper pentru tara lor decat opinia publica interna, care vede in mod curent situatia politica de acasa cu mai putin entuziasm si cu un scepticism din ce in ce mai mare. Realizarile majore ale guvernului par sa fie in domeniul relatiilor internationale. Relatiile imbunatatite cu vecinii, in special Ungaria si semnarea unui tratat cu Ucraina in iunie 1997, au apropiat Romania de telurile politicii sale externe: admiterea in NATO si Uniunea Europeana. O alta realizare notabila a fost programul guvernului de lupta impotriva coruptiei, unde cercetarile s-au axat pe imprumuturile acordate de catre bancile de stat, fara a se tine cont de procedurile corespunzatoare sau de asigurarea garantiilor de rambursare. De asemenea, un mare numar de ofiteri superiori de politie au fost inlocuiti, fiind banuiti de coruptie sau ca nu au investigat corespunzator cazurile de coruptie. Dar divizarea coalitiei guvernamentale, care a dus la dispute continue, la neintelegeri de cabinet si planuri de viitor nesigure, incetineste reformele economice si contribuie la deteriorarea conditiilor economice. Neintelegerile dintre partidele din coalitie retin guvernul de la operarea de reforme politice si institutionale fundamentale.

Schimbarea guvernului si a altor autoritati nationale nu a afectat in mod semnificativ respectarea drepturilor fundamentale ale omului in Romania. Amnesty International ramane preocupata de lipsa progreselor in protejarea unor drepturi fundamentale ale omului garantate de Constitutia Romaniei, de tratatele internationale si de legile interne. Organizatia continua sa primeasca rapoarte asupra violarii drepturilor omului, inclusiv incarcerarea celor ce-si exprima dreptul la libera constiinta, tortura si relele tratamente asupra detinutilor, ca si impuscarile facute de politie in imprejurari discutabile. Reformele legislative menite sa salvgardeze anumite drepturi si libertati fundamentale nu au fost introduse in 1997 in Parlamentul Romaniei si, tinand cont de actuala situatie politica, eventualul succes al unor actuale propuneri este nesigur.

Dupa alegerile din noiembrie 1996, Amnesty International a publicat o scrisoare deschisa, adresata noilor-alese autoritati romane, cerandu-le cu fermitate sa puna preocuparile in privinta drepturilor omului in fruntea politicilor lor, sa intareasca protectia drepturilor omului si sa promoveze respectul fata de toti in Romania, indiferent de rasa, formatie etnica, sex, convingeri politice si alte diferente individuale. Faptul ca autoritatile nu au raspuns scrisorii organizatiei, precum si recentele comentarii facute de oficiali ai guvernului in mass media par sa indice ca autoritatile impartasesc conceptia exprimata in mod repetat de predecesorii lor: ca violarea drepturilor omului are loc doar arareori si accidental si ca este rezolvata in mod eficient de justitie si alte autoritati competente.

Amnesty International este de asemenea preocupata de faptul ca autoritatile romane nu au reusit in repetate randuri sa ofere organizatiei informatiile si explicatiile cerute in cazuri specifice. Aceasta confirma ceea ce pare a fi o schema in dialogul autoritatilor cu Amnesty International: desi reprezentantii organizatiei au fost in mod repetat asigurati ca autoritatile romane saluta schimbul de informatii cu organizatia, raspunsul acestora la cazurile specifice nu a continut nici o informatie relevanta.

In majoritatea institutiilor publice, schimbarile de dupa alegerile din noiembrie 1996 au afectat numai varfurile oficialitatilor iar comportamentul subordonatilor pare sa fi ramas neschimbat. O schimbare in mentalitatea celor ce reprezinta statul de a considera ca protejarea drepturilor fundamentale ale individului reprezinta in ultima instanta interesul statului, mai trebuie inca sa aiba loc. Vechile atitudini sunt inca preponderente printre majoritatea functionarilor civili, a oamenilor legii, procurorilor si celor insarcinati cu aplicarea legii. In actualele circumstante economice, reforma institutiilor nu pare sa fi prioritara pe agenda guvernului. Cu toate acestea, o reforma institutionala de profunzime si stagii de pregatire pe termen lung destinate promovarii unei culturi a drepturilor omului la toate nivelurile reprezinta singura cale de schimbare reala a acestei mentalitati si de asezare a bazelor unui stat cu adevarat democratic, in care suprematia legii salvgardeaza drepturile civile si politice, ca si pe cale sociale, economice si alte drepturi fundamentale ale fiecarui individ in parte.

In acelasi timp, protejarea drepturilor fundamentale ale omului in Romania nu intra exclusiv in competenta autoritatilor nationale. Comunitatea internationala imparte aceasta responsabilitate in a se asigura ca legile romane si procedurile sunt in concordanta cu obligatiile si angajamentele internationale ale Romaniei. Tinand cont de calitatea de memebra a Romaniei in Consiliul Europei si in OSCE ca si de aspiratiile sale de a se alatura Uniunii Europene, organizatiile interguvernamentale regionale au de jucat un rol deosebit de important.

Acest raport rezuma unele dintre cele mai importante preocupari ale Organizatiei Amnesty International in Romania, astazi. Cele doua anexe documenteaza cazuri de impuscare, moarte in detentie, tortura si rele tratamente in privinta carora organizatia a cerut Romaniei sa le cerceteze extensiv si cu promptitudine. 

 

LEGISLATIA NECONFORMA CU STANDARDELE INTERNATIONALE

De-a lungul anilor, Amnesty International a solicitat cu insistenta Romaniei sa modifice un numar de legi in conformitate cu angajamentele sale internationale in privinta drepturilor omului. Acestea includ prevederi ale Codului Penal si Codului de Procedura Penala, Legea nr.46/1996 privitoare la pregatirea populatiei pentru apararea tarii, Legea nr.3/197o privitoare la regimul protectiei fata deanumite categorii de minori si Legea nr.26/1994 asupra organizarii si functionarii politiei romane. Aceasta lista nu cuprinde toate legile si reglementarile care afecteaza exprimarea drepturilor civile si politice care difera de prevederile continute in tratatele internationale privitoare la drepturile omului, ratificate de Romania. Organizatia ia pozitie numai in privinta legislatiei care afecteaza drepturile incluse in mandatul sau. Din 1993, Asociatia pentru Apararea Drepturilor Omului in Romania - Comitetul Helsinki, o organizatie neguvernamentala locala care monitorizeaza respectarea prevederilor in privinta drepturilor omului cuprinse in Actul Final de la Helsinki si in Documentele sale, a publicat rapoarte extinse asupra legislatiei in vigoare ca si asupra proiectelor legislative care violeaza Constitutia Romaniei si angajamentele internationale ale tarii.

Legea nr.140/1996 relativa la amendamentele asupra Codului Penal a intrat in vigoare in noiembrie 1996. Art.200, par.1 din Codul Penal amendat interzice relatiile homosexuale intre adulti pe baza consimtamandului reciproc "daca actul este comis in public sau provoaca scandal public". Par.5 din aceeasi lege considera delict pasibil de sentinta de condamnare de la 1 la 5 ani "atragerea sau seducerea unei persoane de acelasi sex pentru practicarea actelor sexuale, ca si formarea de asociatii propagandistice sau angajarea in alte forme de prozelitism cu acelasi scop". Amnesty International este ingrijorata ca aceste prevederi vor duce nu numai la continuarea incarcerarii adultilor numai pentru ca se angajeaza in acte homosexuale consensuale in intimitate, dar ca ele pot conduce la inchiderea adultilor numai pentru ca si-au exprimat dreptul la libertatea opiniilor si a intrunirii sau asocierii.

Alte cateva amendamente la Codul Penal impun de asemenea restrictii excesive asupra dreptului la libera exprimare. Art.168 interzice "comunicarea sau raspandirea

prin orice mijloace posibile, de stiri false, fapte sau informatii dupa documente falsificate, daca sunt comise cu intentia de a atinge securitatea statului roman sau relatiile sale internationale" Art.236 considera delict "actele publice comise cu intentia evidenta de defaimare a statului sau natiunii". Amnesty International considera ca formularea acestor prevedri este vaga si ambigua si ca aplicarea lor poate avea ca razultat urmarirea persoanelor numai pentru ca si-au exprimat dreptul universal recunoscut la libertatea de expresie. Prevederile art.239, par.1 care incrimineaza defaimarea oficialitatilor publice pot de asemenea conduce la incalcarea dreptului la libertatea de exprimare. Acestea ar putea afecta in mod deosebit dreptul jurnalistilor din Romania de a pune in circulatie informatii si idei fara amestecul autoritatilor publice, dar si dreptul altor romani de a primi asemenea informatii si idei. Un oficial care se considera defaimat poate recurge la aceleasi actiuni in instanta civila la care oricine altcineva, indiferent de statut si functie, poate recurge pentru a-si proteja reputatia. Asemenea actiuni, insa, nu trebuie folosite pentru a inabusi criticarea autoritatilor de stat sau pentru a-i intimida pe cei care isi exprima ingrijorarea legitima fata de actiunile si practicile autoritatilor statului.

Legea nr.141/1996 privitoare la amendamentele Codul Procedurii Penale, care a intrat in vigoare tot in noiembrie 1996, nu a inclus prevederi pentru rezolvarea legala efectiva a plangerilor de protest impotriva deciziilor procuraturii de luare a masurilor de anchetare sau impotriva rezultatului anchetei. Conform art.275, toate apelurile privitoare la aceste hotarari se vor adresa instantelor de procuratura superioara. Asadar, o victima a torturilor sau relelor tratamente aplicate de politie nu are posibilitatea legala de a face recurs si nu exista o reparatie legala efectiva impotriva deciziei unui procuror de a nu acuza un politist sau alt oficial suspect de abuzuri. Acest fapt inclaca, de asemenea, dreptul victimei la reparatii si compensatii.

Codul Penal revazut nu confera, de asemenea, curtilor civile de justitie dreptul de a judeca in cauze in care sunt implicati politisti si gardieni de inchisori. Acestea sunt in continuare de competenta tribunalelor militare.

Legea nr.23/1969 privitoare la executarea pedepselor si Regulamentele privitoare la executarea pedepselor si de arest preventiv, initiate de Ministerul de Interne in 1969 si modificate ultima data in 1973, sunt inca in vigoare. Prevederile acestora referitoare la drepturile individului aflat in arest preventiv nu concorda cu dreptul constitutional la prezumptia de nevinovatie si nici cu standardele internationale. Regulamentele interne privitoare la locurile de detentie, despre care avem rapoarte ca s-ar fi modificat in ultimii cativa ani, nu au fost puse la dispozitia organizatiei. In septembrie 1997, in timpul unei vizite la Penitenciarul Jilava din Bucuresti, un reprezentant al Amnesty International a fost informat ca intreaga corespondenta trimisa de detinuti autoritatilor romane este citita de oficialii inchisorii care "se asigura ca scrisoarea este trimisa institutiilor competente". Organizatia a fost preocupata de faptul ca o scrisoare din iunie 1997 adresata Ministrului de Justitie a fost returnata detinutului deoarece autoritatile inchisorii au considerat plangerea lui de competenta altei institutii. Fata de alt caz, din decembrie 1997, Amnesty International si-a exprimat ingrijorarea fata de Ministrul de Justitie pentru faptul ca un detinut, care se plansese de tratamente rele, a fost consemnat in "regim restrictiv" timp de 12 luni drept pedeapsa in urma unei proceduri disciplinare prin care, asa cum ni s-a raportat, sa nu i se mai auda vocea si unde singura posibilitate de apel se limita la o reevaluare facuta de comitetul disciplinar al Directiei Generale a Penitenciarelor. In noiembrie 1997, Amnesty International a cerut copiile tuturor regulamentelor referitoare la detinuti in vigoare la ora actuala. Pana in momentul alcatuirii acestui raport nu s-a primit nici un raspuns

In multe cazuri de tortura si tratamente rele din partea politistilor si care ne-au fost raportate, victimele au fost acuzate in plus si de incalcarea Legii nr.61/1991 ce prevede sanctiuni pentru violarea normelor de convietuire sociala si ordinii si linistii publice (care reglementeaza comportamente neacceptabile si o vom numi simplu Legea 61/91). Referiri la aplicarea acestei legi par sa justifice folosirea fortei in mod excesiv sau nejustificat de catre cei insarcinati cu impunerea legii. Termenii utilizati pentru prescrierea unora dintre delicte, in art.2, sunt vagi si ambigui. De exemplu: art.2, par.1, lt.a interzice "actiunile care aduc atingere linistii si ordinii publice sau trezesc indignarea cetatenilor sau le prejudiciaza demnitatea si onoarea sau provoaca stricaciuni institutiilor publice". Termenii "demnitate" si "onoare" nu sunt definiti de aceasta lege sau oricare alta in vigoare.

Anumite prevederi ale Legii nr.46/1996 privitoare la pregatirea populatiei pentru apararea tarii, promulgata in iunie 1996, precum si ale HG nr.618 din 6 oct.1996 referitoare la serviciul alternativ, nu concorda cu principiile recunoscute pe plan international, legate de obiectiunile de constiinta fata de serviciul militar. Aceasta lege prevede un serviciu alternativ doar pentru acele persoane care refuza sa-si indeplineasca serviciul militar numai din motive religioase. Serviciul alternativ este menit sa dureze 24 luni, de doua ori mai mult decat durata serviciului militar obisnuit. Prevederile referitoare la procedurile exercitarii acestui drept si pentru organizarea si implementarea serviciului alternativ sunt continute in hotararea guvernamentala mentionata mai sus. Conform art.6, cererile de serviciu alternativ trebuie supuse comitetelor de recrutare si trebuie sa mentioneze confesiunea solicitantului. Par.3 al acestui articol autorizeaza Secretariatul de Stat pentru Culte sa confirme autoritatilor militare daca "biserica sau grupul religios mentionate in cerere interzic sustinarorilor lor sa poarte arme". Hotararea guvernamentala nu precizeaza nici o solutie legala in cazul ca cererea pentru serviciul alternativ ar fi respinsa. Desi exista o prevedere ca se poate face cerere pentru serviciul militar in timpul efectuarii serviciului alternativ, hotararea de guvern nu contine prevederi in privinta cererii pentru serviciul alternativ in timpul serviciului militar, fie dupa terminarea acestuia, fie dupa repartizarea solicitantului la unitati de rezerva. Acest fapt ar impune, deci, o alta restrictie in calea exercitarii dreptului la libertatea constiintei in privinta obiectiilor fata de serviciul militar.

Amnesty International considera ca obiectiile de constiinta fata de serviciul militar izvorasc nu numai din religie, dar si din motive etice, morale, umanitare, filosofice, politice si altele de acelasi fel. Durata serviciului civil alternativ nu trebuie sa fie atat de mare incat sa reprezinte o pedeapsa pentru convingerile de constiinta ale individului. Amnesty International considera durata serviciului alternativ prescrisa de Legea 46/1996 drept o pedeapsa. Organizatia recunoaste faptul ca o persoana isi poate schimba cu timpul conceptiile, din proprie convingere, si ca aceasta trebuie sa se reflecte in legislatia nationala, asa cum au recomandat ONU si Consiliul Europei. Organizatia considera ca cei care obiecteaza din motive de constiinta - si li se refuza dreptul de a servi intr-un serviciu alternativ corespunzator iar, drept consecinta, sunt incarcerati - sunt detinuti prin incalcarea dreptului la libertatea de constiinta.

Aplicarea Legii nr.3/1070 cu privire la regimul protectiei anumitor categorii de minori a permis politiei sa tina in detentie pana la 30 zile minori suspectati de delicte. Aceasta lege nu defineste procedurile pe care trebuie sa le urmeze politistii care retin minorii in custodie, nu instituie nici un fel de obligatii pentru politisti de a informa parintii sau sustinatorii legali in privinta acestei masuri, nu impune nici o restrictie asupra politiei de a interoga minorii detinuti in custodie si nici parintii sau sustinatorii legali nu au nici un drept de apel fata de decizia politiei de a aresta un minor. In iunie 1997 Guvernul roman a adoptat Ordonanta de urgenta nr.25/1997 referitoare la protectia copiilor cu dificultati, care a inlocuit Legea nr.3/1997 si care va ramane in vigoare pana ce o noua lege in materie va fi promulgata Desi Amnesty International nu are nici o informatie de felul in care aceasta ordonanta este aplicata in practica, lipsurile mentionate mai sus relativ la Legea 3/1970 nu au fost remediate prin prevederi care sa salvgardeze drepturile copilului si parintilor in fata abuzurilor politiei.

Conform prevederilor art.19, lt.d din Legea nr.26/1994 privitoare la organizarea si functionarea politiei romane, politistii au permisiunea de a face uz de arma "pentru a prinde un suspect surprins in flagrant care incearca sa scape, nesupunandu-se ordinului de ramanere la locul faptei". Amnesty International este preocupata de faptul ca aceasta lege nu concorda cu principiile 4 si 9 din Principiile Fundamentale ale ONU privitoare la utilizarea fortei si armelor de foc de cei insarcinati cu impunerea legii. Organizatia are documente intr-un numar de cazuri in care autoritatile romane au invocat aceasta lege pentru a justifica recurgerea la armele de foc pentru imobilizarea unor suspecti neinarmati, care nu puneau in pericol vietile politistilor sau ale altor cetateni si nu erau implicati in delicte deosebit de serioase ce ar fi prezentat o mare amenintare asupra vietii. Organizatia a solicitat cu tarie guvernului roman sa initieze o revizuire a acestei legi.

Legea nr.15/1996 privitoare la statutul si regimul refugiatilor in Romania, promulgata in aprilie 1996, nu este in concordanta cu Conventia asupra statutului refugiatilor din 1951. In 1996, Amnesty International a documentat cazuri de scoatere din tara sau amenintarea cu expulzarea a unor solicitanti de azil. In noimebrie 1996 Amnesty International a cerut autoritatilor romane sa aboleasca limita de 10 zile pentru inaintarea cererii de azil prevazuta la art.6 din Legea 15/1996 si sa asigure introducerea unui standard minim al procedurilor pentru refugiati, astfel incat solicitantii de azil sa fie audiati individual, avand facilitatile de interpretare adecvate si pregatirea corespunzatoare a factorilor de decizie in domeniul refugiatilor internationali si al legislatiei drepturilor omului. Organizatia a solicitat, de asemenea, autoritatilor romane sa puna capat duratei mari a perioadei de detentie pentru solicitantii de azil si deportarilor sumare de pe aeroportul Otopeni, iar legislatia privitoare la accesul prin frontiere sa fie amendata in conformitate cu standardele internationale. Amnesty International este ingrijorata de faptul ca recomandarile sale nu au fost respectate, iar situatia celor care solicita azil in Romania s-a deteriorat in realitate. Organizatia investigheaza in prezent un numar de cazuri raportate de curand, privitoare la refuzul cererii sau amenintarea cu expulzarea a solicitantilor de azil.

 

INCARCERAREA PENTRU EXERCITAREA DREPTULUI LA LIBERTATEA CONSTIINTEI

 

Amnesty International ii considera pe cei inchisi doar pentru homosexualitate, inclusiv practicarea homosexualitatii consensuale in intimitate, drept detinuti pentru exercitarea libertatii de constiinta. Preocuparile organizatiei fata de prevederile art.200, para.1 si 5, din Codul Penal sunt descrise in continuare. Din 1993, Amnesty International a cerut Parlamentului Romaniei sa revizuiasca aceasta lege si a primit in mod frecvent informatii din partea autoritatilor romane despre persoane detinute in baza art.200. Incepand din noiembrie 1993, Directia Generala a Penitenciarelor (DGP) - institutie din cadrul Ministerului de Justitie - a dezvaluit ocazional informatii despre detinutii in baza art.200. Statistici clare si cuprinzatoare asupra acestor detinuti nu s-au pus niciodata la dispozitie. In octombrie 1995, Ministerul de Justitie a raportat ca "numarul total de barbati condamnati in perioada 1993-1994 in baza art.200, par.1 din Codul Penal este de 14" si ca la momentul respectiv nici unul nu se mai afla in inchisoare. Amnesty International, la randul sau, a pus la indoiala veridicitatea acestei informatii in lumina noilor cazuri raportate organizatiei.

Mai recent, in iunie 1997, Ministerul de Externe a comunicat in scris Organizatiei Amnesty International ca a fost informat de DGP asupra unui singur detinut (numit I.P.)condamnat in baza art.200, par.1, la inceputul lui februarie 1997. In august 1997 Amnesty International a cerut in scris Ministrului de Justitie informatii in plus asupra condamnarii lui I.P. De asemenea , Organizatia a cerut informatii asupra altor persoane detinute actual in baza art.200 ca si detalii asupra tuturor detinutilor aflati sub incidenta acestei legi in 1995 si 1996. In decembrie 1997, Ministrul a replicat ca informatiile Amnesty International despre condamnarea lui I.P. erau false si ca acesta, de fapt, fusese condamnat pentru crima si viol homosexual (art.200, par.2). Ministrul a informat de asemenea organizatia ca intentioneaza sa propuna abolirea art.200, par.1. Cu toate acestea, informatiile cerute de Amnesty International despre persoanele aflate in prezent in detentie si condamnate anterior sub incidenta acestei legi, care ar fi indicat intrega extindere de aplicare a legii in trecut, nu au fost trimise organizatiei. In februarie 1998 Amnesty International a revenit cu aceasta cerere de informare si a solicitat in plus statistici asupra impunerii acestei legi in 1997 de indata ce vor fi alcatuite.

Dupa ce s-a adrest in scris autoritatilor, Amnesty International a primit o scrisoare de la directorul general al DGP datata 26 ianuarie 1986. Aceasta continea urmatoarele statistici asupra detinutilor condamnati in baza art.200, par.1 "In 1995 au fost 12 persoane iar in 1996 numai o singura persoana. In 1997 nu avem asemenea delincventi in inchisoare. Cu toate acestea, conform informatiei primite de un reprezentant al Amnesty International de la un director din DGP Bucuresti, in 8 septembrie 1997, la vremea respectiva existau in penitenciarele din Romania trei detinuti sub art.200, par.1. Doi barbati, P.C. si R.M. se aflau in pentienciarul Poarta Alba in arest preventiv, iar reprezentantii organizatiei i-au intervievat in penitenciar pe 15 septembrie 1997. Alta persoana, detinuta la penitenciarul din Iasi, fusese condamnata in baza acestei legi, ca si pentru atacarea unui politist, si primise o pedeapsa de 18 luni inchisoare. In noimebrie, Amnesty International a scris procurorului general al Romaniei cerand clarificari asupra acuzatiilor aduse lui P.C. si R.M. O copie a acestei scrisori a fost trimisa spre informare ministrului justitiei. Pana in momentul alcaturirii acestui raport nu am primit nici un raspuns.Totusi, organizatia a primit in decembrie 1997 informatia ca P.C. si R.M., care mai erau inchisi in 26 mai 1997, fusesera eliberati.

In decembrie 1997, Amnesty International a aflat despre inchiderea Marianei Cetiner, condamnata in baza art.200, par.5, din Codul Penal roman pentru incercarea de a seduce o alta femeie. In august si septembrie 1995 Mariana Cetiner, o femeie de 40 ani, a impartit cu X si cu o alta femeie un apartament din Alba Iulia. S-a primit informatia ca o imprumutase pe X, cu care impartea aceeasi camera, cu o mare suma de bani, iar aceasta a depus apoi o plangere penala impotriva ei pretinzand ca, cu mai multe ocazii, Mariana Cetiner si-a exprimat afectiunea fata de ea, dezvaluindu-si tendintele si sentimentele homosexuale avute pentru ea in fata unui numar de alte persoane. Pe 6 octombrie 1995 Mariana Cetiner a fost arestata si tinuta in arest preventiv. In mai 1996 a fost acuzata, in baza art.200, par.4 din Codul Penal aflat in vigoare in acel moment si care prevedea pentru ademenirea sau seducerea unei persoane de acelasi sex o pedeapsa de la 1 la 5 ani, si in baza art.192, par.1 pentru incalcarea proprietatii private. In 17 iunie 1996 tribunalul din Alba Iulia a gasit-o pe Mariana Cetiner vinovata de ambele delicte si a condamnat-o la 3 ani inchisoare. In ianuarie 1997, la apelul sau, tribunalul din Alba Iulia a achitat-o pe Mariana Cetiner de toate acuzatiile. Pe 15 ianuarie 1997 a fost eliberata din inchisoarea unde fusese detinuta din momentul arestarii ei. Totusi, in mai 1997, in urma apelului declarat de procurorul public, Curtea de Apel din Alba Iulia a revizuit decizia Tribunalului Alba si a condamnat-o pe Mariana Cetiner sa-si ispaseasca pedeapsa de 3 ani inchisoare. Prin condamnarea acesteia in baza a ceea ce mai tarziu a devenit par.5 al art.200, Curtea a concluzionat ca "probele depuse confirma fara indoiala faptul ca acuzata a comis un delict prevazut de art.200, ultimul paragraf, prin incercarea de a o seduce pe X, victima, pentru a practica acte sexuale intre persoane de acelasi sex, fapt ce a devenit cunoscut si altor persoane care s-au aratat indignate de atitudinea acuzatei, care le-a provocat sentimente de repulsie". Peste 10 zile, Mariana Cetiner a fost arestata din nou si si-a inceput executarea restului de pedeapsa.

Amnesty International a solicitat insistent presedintelui Emil Constantinescu sa o elibereze imediat si neconditionat pe Mariana Cetiner. Pe 15 ianuarie 1998, presedintele Constantinescua primit o delegatie a Comisiei internationale pentru controlul drepturilor omului si a Comisiei homosexualilor si lesbienelor, cu care ocazie a repetat ca va avea in vedere amnistierea unui numar de detinuti aflati atunci in inchisoari in baza art.200, para.1 si 5. Conform informatiilor primite de Amnesty International pe 5 martie 1998 de la Ambasada romana din Anglia, Mariana Cetiner a fost eliberata pe 3 martie prin amnistie prezidentiala. Aceeasi informatie a fost oferita de Zoe Petre, consilier special al presedintelui Emil Constantinescu, celor doi reprezentanti ai Amnesty International la 6 martie 1998 la Haga. Cu toate acestea, pe 10 martie 1998, Mariana Cetiner inca mai era detinuta la penitenciarul din Aiud unde a fost vizitata de doi reprezentanti ai Comitetului Helsinki Romania.

 

TORTURILE SI RELELE TRATAMENTE APLICATE DE CATRE OFICIALII 

INSARCINATI CU IMPUNEREA LEGII

Inca de la inceputul anilor 1990, Amnesty International a primit informari ca oficialii romani insarcinati cu impunerea legii au facut uz de forta in mod excesiv sau nejustificat in retinerea sau arestarea oamenilor, sau ca au supus in mod deliberat detinutii aflati in custodia lor unor tratamentele rele sau altor tratamente si pedepse crude, inumane sau degradante. Intr-un numar de incidente raportate organizatiei, gradul suferintelor victimelor a fost atat de sever, iar dovezile ca li s-au provocat suferinte deliberate sau repetate sau tratamente menite a cauza suferinta au fost atat de covarsitoare, incat Amnesty International le considera cazuri de tortura. Dovezile medicale arata ca leziunile suferite de detinuti confirma declaratiile lor ca au fost loviti, impunsi sau striviti cu batele. In multe cazuri nu s-a asigurat un tratament medical adecvat victimelor care au sufeit vatamari datorate relelor tratamente sau datorate, conform afirmatiilor oficiale dintr-un numar de cazuri, unor incidente anterioare arestarii lor.

Consistenta si frecventa rapoartelor primite de Amnesty International intr-o perioada de cativa ani au determinat organizatia sa traga concluzia ca problema relelor tratamente aplicate de politie si care uneori ajung pana la tortura nu se rezuma doar la cateva incidente izolate, ci este mai degraba o problema serioasa in docmeniul drepturilor omului care nu a fost tratata corespunzator de autoritatilor romane. In 1997, Amnesty International a documentat 21 cazuri de tortura sau alte tratamente rele, dintre care patru avusesera loc cu un an inainte. Organizatia monitorizeaza, de asemenea, cercetarile asupra altor mai bine de 20 incidente survenite cu autoritatile romane inainte de 1997.

In majoritatea cazurilor, victimele au fost suspectate de comiterea unor delicte penale sau altor fapte prevazute de Legea nr.61/91 care stabileste pedepsele pentru incalcarea normelor de coexistenta sociala, a linistii si oridinii publice. In cateva cazuri, relele tratamente aplicate romilor au fost aparent motivate rasial. Totusi destul de putine victime au depus plangeri oficiale, fie pentru ca se temeau ca vor fi hartuite in continuare, fie ca nu aveau incredere ca tortionarii vor fi adusi in fata justitiei. Cu o frecventa alarmanta, multi dintre cei ce au facut plangeri oficiale au fost apoi acuzati de atacarea politistului impotriva caruia se plansesera.

 

Raportul CPT

 

Descoperirile si recomandarile Organizatiei Amnesty International privitoare la rapoartele despre torturile si relele tratamente aplicate de politie au primit recent o puternica confirmare din partea Comitetului European pentru Prevenirea Torturii si Tratamentelor si Pedepselor Inumane si Degradante (CPT), comitet international al Consiliului Europei alcatuit din experti independenti care fac cercetari de teren in locurile de detentie. Pe 18 februarie 1998 Guvernul romaniei a permis publicarea "Raportului facut Guvernului Romaniei cu ocazia vizitei in Romania intreprinse de CPT intre 24 septembrie si 6 octombrie 1995 si raspunsurile Guvernului Romaniei" Referitor la sediile de politie vizitate, raportul concluzioneaza ca " persoanele detinute ca suspecte de delicte penale, in timpul arestarii si/sau in cursul interogarii lor parcurg un risc considerabil de a fi supuse din partea politiei la rele tratamente, uneori rele tratamente severe si chiar tortura". Raportul CPT subliniaza faptul ca politia insasi poate deveni cel mai bun garant impotriva relelor tratamente prin respengerea fara echivoc a oricaror recurgeri la rele tratamente. De aceea s-a recomandat sa se confere cea mai inalta prioritate pregatirii cadrelor de politie la toate nivelurile in privinta drepturilor omului. CPT a mentionat si ca rolul anchetatorilor este la fel de important in prevenirea relelor tratamente si a recomandat ca procurorul general sa editeze asupra metodelor ce trabuie adoptate de anchetatori atunci cand primesc plangeri impotriva relelor tratamente aplicate de politie sau daca observa - sau primesc alte informatii - ca persoana aflata in fata lor a fost supusa relelor tratamente. 

Alte recomandari ale CPT includ: dreptul persoanelor detinute de a informa fara zabava o ruda sau alta persoana pe care o doresc asupra situatiei lor; orice exceptie care sa inlesneasca amanarea exercitarii acestui drept trebuie in mod clar prevazuta de lege, supusa unor stricte limite de timp si controlului corespunzator; masurile ce trebuie luate pentru garantarea accesului tuturor celor privati de libertate la un aparator inca din primul moment cand au fost retinuti si mijloacele care sa faca efectiva exercitarea acestui drept. In plus, intalnirea cu aparatorul, daca e necesar numit de stat, trebuie sa aiba loc fara martori, in privat, iar aparatorul legal trebuie sa aiba dreptul de a fi prezent in timpul interogatoriilor. Persoanele private de libertate trebuie sa fie informate asupra dreptului lor la asistenta medicala si, din primul moment al retinerii lor, trebuie sa aiba dreptul la un examen medical facut de un doctor pe care il aleg singure. Toate persoanele private de libertate trebuie examinate de un medic (sau o asistenta specializata care raporteaza unui medic) din primele 24 de ore ale retinerii lor, iar la nevoie au dreptul sa fie supuse unui examen medical complet. Toate examenele medicale trebuie facute fara prezenta (prin vaz sau auz) a politiei, iar rezultatele oricaror examinari, ca si orice afirmatii relevante facute de detinut sau de medic, trebuie inregistrate si puse la dispozitia detinutului si aparatorului sau. Medicii trebuie sa informeze imediat procurorul raspunzator de caz asupra oricaror urme de violenta care s-ar putea datora relelor tratamente si au fost observate pe parcursul examenului medical.

Raportul CPT arata in continuare ca nu exista prevederi legale care sa asigure informarea tuturor celor privati de libertate asupra drepturilor lor. Avand in vedere lipsa prevederilor precise privitoare la desfasurararea interogatoriilor, CPT a recomandat autoritatilor romane sa instituie un cod de proceduri de desfasurare a interogatoriilor facute de politie. Trebuie tinut un singur raport simplu si cuprinzator de detentie pentru fiecare persoana retinuta

Conditiile de detentie la sectiile municipale de politie vizitate de CPT in Bucuresti, Cluj-Napoca si timisoara au fost descrise ca " in cel mai bun caz mediocre insa adesea deplorabile". Aceste conditii "pot in mod justificat fi descrise drept inumane si degradante".

Relativ la penitenciarele vizitate, CPT a recomandat sa se acorde o inalta prioritate imbunatatirii conditiilor de detentie, in special prin reducerea superaglomerarii spatiilor.

 

Investigarea cazurilor raportate

Amnesty International este la fel de preocupata de faptul ca investigatiile facute in urma raportelor despre tratamente rele si torturi nu au fost prompte si impartiale, cum prevede art.12 din Conventia ONU impotriva torturii si altor tratamente si pedepse crude, inumane sau degradante (Conventia Impotriva Torturii) ca si art.7 din Conventia Internationala asupra Drepturilor Civile si Politice semnate si de Romania. Recent, aceste descoperiri au fost confirmate de doua rapoarte publicate de Ministerul de Interne in 1997. In martie 1997, Amnesty International a primit din partea Ministerului de Interne un raport "Documentar cuprinzand situatiile de fapt in cazurile si aspectele semnalate de membri ai Amnesty International in 1996" referitor la un numar de cazuri pe care Amnesty International, in 1996, a cerut insistent autoritatilor romane sa le cerceteze cu promptitudine si impartialitate. Intr-o scrisoare de patru pagini adresata autoritatilor in aprilie 1997, Amnesty International si-a exprimat ingrijorarea fata de faptul ca autorii raportului, fata de majoritatea cazurilor descrise in acesta (Raportul cazurilor din 1996), nu au parut sa fi fost prompti si impartiali. Amnesty International nu a primit nici o informatie dintre cele solicitate sau alte comentarii privitoare la intrebarile explicite fata de cercetarile cuprinse in raportul ministerului.

In ianuarie 1998 Amnesty International a primit un al doilea raport din partea Ministerului de Interne si avand un titlu similar, asupra cazurilor semnalate de organizatie in 1997. In februarie 1998 Amnesty International a scris primului ministru Victor Ciorbea exprimandu-si ingrijorarea fata de cercetarile facute in cazurile raportate de tortura si alte tratamente rele aplicate de politie si a inclus si comentarii specifice referitoare la cazurile mentionate in al doilea raport. Anexa 2 cuprinde cele mai importante probleme privitoare la investigarea rapoartelor primite in privinta impuscarilor, mortii in arest, torturii si relelor tratamente datorate politiei si care au fost tratate in cele doua rapoarte ale Ministerului de Interne.

Amnesty International este ingrijorata de faptul ca rapoartele confirma ceea ce apare drept o schema a dialogului autoritatilor romane cu organizatia. Raspunsul initial al autoritatilor romane, ce nu continea nici o informatie relevanta in privinta problemelor ridicate, pare a fi considerat o dovada suficienta ca Guvernul roman face eforturi sa se conformeze angajamentelor asumate in privinta drepturilor omului. Asemenea replici ale autoritatilor se axeaza de cele mai multe ori pe sublinierea faptului ca reclamantii au comis un delict penal sau alta incalcare a legilor. Explicatiile sunt invariabil concepute in ideea ca toate imprejurarile au fost stabilite in mod competent de catre un corp judiciar independent, ceea ce nu este cazul. In anumite cazuri privitoare la plangerile romilor sau altor membri ale unor grupuri minoritare supuse presupusei intolerantei publice, raspunsurile contin comentarii rautacioase si incercari crude de injosire a caracterului, facute cu intentia de a discredita reclamantii. Pe de alta parte, raspunsurile oficiale nu explica de ce au suferit reclamantii vatamari, adesea foarte grave si dovedite prin expertize medicale.

In marea majoritate a cazurilor, eforturile organizatiei de a obtine din partea autoritatilor competente informatii substantiale referitoare la cercetarile intreprinse nu au dat rezultatele dorite. In acelasi timp, Amnesty International a primit din alte surse informatii care indica faptul ca cercetarile in cazurile raportate de tortura si tratamente rele se prelungesc in mod inutil, ingreunand sau facand practic imposibila strangerea dovezilor; ca se folosesc frecvent metode de investigare care nu asigura impartialitatea rezultatelor si ca numai in mod exceptional aceste cercetari au ca rezultat pedepsirea celor vinovati de incalcarea drepturilor omului. Mai mult, sistemul legislativ din Romania nu prevede dreptul victimelor violarii drepturilor omului sa recurga efectiv la instanta de apel impotriva rezultatelor cercetarilor facute ca urmare a plangerilor lor. Toate aceste lipsuri au fost descrise amanuntit in raportul de 44 pagini al Amnesty International "Romania: incalcarea angajamentelor in privinta drepturilor omului" (AI Index: EUR 39/01/95), publicat in mai 1995 ( Raportul din mai 1995), care continea recomandari extensive privitoare la reformele legislative si judiciare, cercetarea rapoartelor despre torturile si alte tratamente rele practicate de cei insarcinati cu impunerea legii, ca si la protejarea efectiva a romilor fata de violentele rasiale. Anexa 2 documenteaza cazurile recente in privinta carora organizatia a solicitat cu tarie autoritatilor romane sa intreprinda investigatii prompte si impartiale.

 

Romii - justitia amanata, justitie negata

 

Prigonirea comunitatii de romi din Romania in anii 1990 a fost documentata in mod cuprinzator de catre monitori locali si internationali ai respectarii drepturilor omului. Amnesty International, prin raportul din mai 1995, a prezentat cazuri de incarcerare, batai si alte tratamente rele si a criticat faptul ca cei insarcinati cu impunerea legii nu au protejat comunitatea de romi impotriva violentelor rasiste din Romania. Raspunsul autoritatilor romane la raportul din mai 1995 nu a fost corespunzator. Acestea nu au oferit informatii satisfacatoare in cazurile a doi barbati romi si o femeie detinuti in 1994 aparent numai pe temei etnic si considerati prizonieri pentru exercitarea dreptului la libertatea de constiinta. De asemenea, autoritatile nu au oferit Organizatiei Amnesty International informatii care sa ateste faptul ca vreunul dintre cei insarcinati cu impunerea legii, suspectati de a fi tratat rau persoanele romi, ale caror cazuri au fost documentate de Amnesty International in raportul sau, au fost adusi in fata justitiei sau ca victimele ar fi primit compensatii corespunzatoare.

In raportul din mai 1995, Amnesty International a afirmat ca, dupa parerea sa, numarul relativ mic de plangeri oficiale depuse de victimele romi rezulta din faptul ca nu-si cunosc drepturile legale sau considera ca, daca se vor plange, situatia lor se va inrautati si mai mult. Amnesty International a protestat in mod repetat impotriva hartuirii victimelor care au depus plangeri. Aceste acte nu au fost niciodata recunoscute in mod oficial de catre autoritati si nu s-a pus la dispozitie nici o informatie in privinta pasilor pe care i-au intreprins pentru a asigura securitatea reclamantilor si a martorilor. Amnesty International considera ca aparenta impunitate a celor insarcinati cu aplicarea legii si situatia sociala si economica din ce in ce mai dificila a marii majoritati a romilor a facut sa existe inca si mai putine plangeri impotriva relelor tratamente pe care le-ar fi putut suporta in perioada de dupa publicarea raportului din mai 1995.

La inceputul anilor 1990, zeci de comunitati de romi din intraga Romanie au fost supusi incidentelor de violenta rasiala. Amnesty International considera ca in majoritatea acestor incidente autoritatile nu au reusit sa apere in mod corespunzatori vietile si proprietatile romilor. In ultimii doi ani autoritatile au facut unele progrese prin aducerea in fata justitiei a celor care au comis asemenea acte de violenta. Totusi, comportarea politiei in aceste incidente nu a fost niciodata cercetata pe deplin si impartial. Nimeni nu a fost acuzat de atacul soldatilor asupra romilor in Bucuresti, in iulie 1992. In mod similar, nici un politist nu a fost acuzat de faptul ca nu a protejat vietile a trei romi ucisi in timpul unei tulburari rasiste in satul ardelean Hadareni in septembrie 1993, sau ca nu i-a protejat corespunzator pe romii din Bacu pe 8 ianuarie 1995, din Magurele si Bucuresti pe 14 iunie 1996.

In raportul din mai 1995, Amnesty International a solicitat insisitent Guvernului Romaniei sa infiinteze o comisie publica de investigatii pentru a cerceta toate incidentele in care politistii nu au protejat vietile si proprietatile romilor in Romania incepand cu 1990. A cerut, de asemenea, autoritatilor romane sa initieze un proces de revizuire a legilor si altor regulamente ce guverneaza derularea procedurilor ca si procedurile aplicate de cei insarcinati cu aplicarea legii pentru a raspunde la violentele rasiste si a asigura impotriva acestora si sa intreprinda masuri publice specifice care sa dovedeasca faptul ca intentioneaza sa implementeze cu adevarat legile revizuite. Nu s-a primit nici un raspuns in privinta acestor recomandari. Neinvestigarea acestor violari ale drepturilor omului nu reprezinta numai o incalcare a angajamentelor internationale ale Romaniei; atunci cand guvernele nu vor sa invete din greselile trecute, risca sa le repete. Repercursiunile nereusitelor autoritatilor romane ii vor afecta pe cei mai vulnerabili: victimele romi ale abuzurilor fata de drepturile omului.

 



RECOMANDARILE AMNESTY INTERNATIONAL

Amnesty International solicita insistent Guvernul Romaniei sa se conformeze urmatoarelor recomandari si sa-si demonstreze fara ambiguitati vointa de a implementa angajamentele Romaniei din tratatele privitoare la drepturile omului si alte instrumente internationale referitoare la acestea, ca si angajamentele pe care si le-a asumat la admiterea in Consiliul Europei. Acestea au fost subliniate in detaliu in Recomandarea 1201 (1993) si Rezolutia 1123 (1997) a Adunarii Parlamentare a Consiliului Europei.




Recomandari privitoare la reformele legislative

Amnesty International solicita insistent Guvernului Romaniei:

 


- Sa faca astfel incat Codul Penal sa nu permita inchiderea unor persoane care-si exercita dreptul la libertatea de exprimare si fara a recurge la sau a solicita folosirea violentei (art.168 - imprastierea de stiri false, art.236 - defaimarea statului sau natiunii, art.238 - ofense impotriva autoritatii si art.239 - "ultragiu" din Codul Penal) sau a celor care se angajeaza in acte homosexuale liber consimtite intre adulti savarsite in intimitate (Art.200, para.1 si 5 din Codul Penal). Sa elibereze imediat si neconditionat toti detinutii de constiinta si sa suspende urmarirea in baza unor legi pe care Romania si-a luat angajamentul de a le revizui;


-Sa amendeze Codul de Procedura Penala astfel incat politistii si gardienii inchisorilor sa fie deferiti curtilor civile de justitie si nu tribunalelor militare si sa prevada revizuirea judiciara, prin apel, a deciziilor anchetatorilor, care sa fie cercetate;


- Sa adopte reglementari privitoare la drepturile persoanelor aflate in arest preventiv in conformitate cu dreptul lor la prezumptia de nevinovatie. Sa revizuiasca Legea 23/1969 privitoare la executarea pedepselor si reglemetarile privitoare la executarea pedepselor si arestului preventiv, asigurandu-se ca toate prevederile, in special cele privitoare la drepturile celor privati de libertate, ca si masurile disciplinare si procedurile sa fie in conformitate cu standardele internationale.


- Sa amendeze Legea 61/91 privitoare la pedepsele pentru violarea normelor de coexistenta sociala si linistii si oridinii publice, pentru a elimina posibilitatile de urmarire si incarcerare arbitrare si sa revizuiasca procedurile de apel, asigurand apelul ca remediu efectiv, in conformitate cu standardele internationale;


-Sa amendeze Legea 46/1996 in privinta pregatirii populatiei pentru apararea tarii si HG nr.618/6 octombrie 1997 asupra serviciului alternativ astfel incat prevederile referitoare la motivele solicitarii acestuia, lungimea serviciului alternativ si restrictiile fata de solicitarea serviciului alternativ sa nu fie diferite fata de principiile recunoscute pe plan international.

 


- Sa revizuiasca ordonanta de urgenta nr.25/1997 referitoare la regimul de protectie fata de anumite categorii de minori si sa implementeze recomandarile facute de Amnesty International in raportul "Romania: tratamentele rele aplicate minorilor: Gh.Notar jr., Ioan Otvos si Rupi Stoica (AI Index: EUR 39/18/96);

 


- Sa revizuiasca Art.19, lt.d din Legea nr.26/1994 referitoare la organizarea si functionarea politiei romane astfel incat sa fie conform cu Principiile de baza ale ONU in privinta utilizarii fortei si armelor de foc de catre cei insarcinati cu aplicarea legii;


- Sa revizuiasca Legea nr.15/1996 privitoare la statutul si regimul refugiatilor in Romania astfel incat sa fie conforma cu Conventia din 1951 relativa la statutul refugiatilor si sa aboleasca limita de 10 zile pentru formularea cererii de azil.

 


Recomandari in privinta torturii si tratamentelor rele aplicate detinutilor

 

Amnesty International cere insistent Guvernului Romaniei:

 


- Sa infiinteze o comisiei independenta, imputernicita sa efectueze anchete complete si impartiale asupra tuturor factorilor care faciliteaza practicarea torturii si tratamentelor rele asupra detinutilor de catre cei insarcinati cu aplicarea legii si sa recomande masuri preventive. Membrii comisiei trebuie selectati pe baza recunoscutei lor impartialitati, independente si competente. La cel mai scurt timp de la redactarea concluziilor, comisia va trebui sa publice un raport public complet asupra metodelor, descoperirilor, concluziilor si recomandarilor sale. Raspunsul Guvernului Romaniei trabuie, de asemenea, sa fie facut public. Comisia se va intruni intr-un interval de timp rezonabil pentru a controla etapele actiunii autoritatilor in vederea implementarii masurilor respective menite sa eradice tortura si tratamentele rele;

 


- sa investigheze impartial, cu promptitudine si pe deplin toate rapoartele despre tratamentele rele aplicate de politie si sa publice rezultatele acestor anchete imediat ce raportul va fi finalizat. Aceste rapoarte trebuie sa contina descrierea completa a tuturor probelor stranse si faptul ca au fost aduse la cunostinta autoritatilor de ancheta. Toate rapoartele expertilor alcatuite pe parcursul investigatiilor trebuie sa fie la indemana publicului;

 


- sa-i aduca in fata justitiei pe vinovati;

 


- sa se asigure ca anchetatorii isi exercita competenta legala in initierea de anchete ex officio in privinta tuturor rapoartelor credibile privitoare la tortura si tratamente rele sau ori de cate ori li se aduc la cunostinta informatii despre torturi si tratamente rele;

 


- sa asigure ca procurorii sa exercite controlul asupra politistilor care cerceteaza rapoartele sau reclamatiile impotriva tratamentelor rele comise de alti politisti. Daca investigatiiile stabilestc ca reclamatiile si plangerile sunt credibile va trebuie ca un tribunal sa ateste veridicitatea declaratiilor conflictuale sau contradictorii;

 


- sa asigure ca reclamantul si martorii sunt protejati impotriva oricaror forme de tratamente rele si intimidari datorate plangerilor sau dovezilor oferite;

 


- sa asigure ca tribunalele sa efectueze o investigatie completa a tuturor reclamatiilor privitoare la relele tratamente si ca acestea sa nu admita declaratiile raportate ca fiind rezultate in urma unor astfel de tratamente rele, cu exceptia dovedirii fara echivoc de catre procuror ca declaratiile au fost date voluntar si nu prin coercitie;

 


- sa acorde reparatii victimelor torturilor si altor tratamente rele sau familiilor acestora;

 


- sa organizeze programe de pregatire efective pentru toate cadrele politiei, cu scopul ca acestia sa inteleaga pe deplin standardele nationale si internationale in privinta drepturilor omului. Acestea includ in principal documentele ONU: 



- Principiile de Baza Asupra Folisirii Fortei si Armelor de foc de catre cei insarcinati cu aplicarea legii;



- Codul Comportarii celor insarcinati cu aplicarea legii si Liniile directoare pentru implementarea efectiva a Codului de Comportare a acestora.

 


- sa infiinteze un mecanism aditional fata de cele deja existente pentru a examina si pentru a raspunde la reclamatiile impotriva tratamentelor rele aplicate de politie, prin adoptarea unor reglementari de infiintare a consiliilor de apel si revizuire in privinta acestor plangeri, la nivel de judet. Acestea trebuie sa fie corpuri permanente si independente de control. Fiind infiintate in conformitate cu standardele internationale, cum ar fi Principiile ONU Relative la Statutul Institutiilor Nationale, aceste consilii trebuia sa:



- pastreze statistici uniforme si inteligibile asupra plangerilor impotriva relelor tratamente aplicate de politie. Cifrele respective trebuie sa includa informatii asupra numarului de plangeri de rele tratamente impotriva politistilor intr-o perioada specificata de timp, masurile, pas cu pas, luate ca raspuns la fiecare dintre plangeri si rezultatele oricarei anchete penale si disciplinare desfasurate ca raspuns la reclamatiile de rele tratamente aplicate de politie;



- sa fie imputernicite sa monitorizeze si sa revizuiasca derularea si rezultatele anchetelor facute ca urmare a unor asemenea plangeri si sa recomande inculparea penala si/sau disciplinara a politistilor implicati si acordarea de reparatii victimelor;

- sa supravegheze continuu masurile adoptate de politie pentru prevenire utilizarii excesive a fortei si a relelor tratamente deliberate.

 

ANEXA 2

 

Rapoarte recente asupra torturilor si tratamentelor rele aplicate de politie

 

Urmatoarele rapoarte referitoare la torturile si tratamentele rele aplicate de politie au fost primite de Amnesty International in perioada august-decembrie 1997. Organizatia a cerut insistent autoritatilor romane sa investigheze cu promptitudine si impartial aceste rapoarte, sa faca publice rezultatele lor si sa-i aduca in fata justitiei pe cei raspunzatori de violarea drepturilor omului.

 

Raportul despre tratamentele rele aplicate lui Pantelimon Zaiˇ

 

Pe 20 februarie 1996, capitanul D. si ofiterul M. (ale caror nume sunt cunoscute organizatiei), au patruns in locuinta lui Pantelimon Zaiˇ, paznic de vanatoare in Tażca unde, fara a prezenta vreun mandat de arestare, l-au luat la biroul Departmentului Armelor si Munitiilor de la Inspectoratul de Politie din Piatra Neamt pentru a-l interoga in privinta unei vânatori ce avusese loc pe 27 ianuarie 1996.

 

Pantelimon Zaiˇ afirma ca, in momentul vânatorii, observase cativa politisti de la Departamentul Armelor si Munitiilor care vanasera doua capre salbatice fara a avea permis si ranisera o a treia pe care, ulterior, in conformitate cu regulamentele de vanatoare, el fusese nevoit sa o impuste. Pantelimon Zait depusese o plangere privitoare la incident, adresata superiorilor sai la Departamentul Administratiei Parcului de Vanatoare si chemase un veterinar sa examineze capra impuscata.

 

Pantelimon Zait a fost interogat de maiorul S., seful Departamentului de Arme si Munitii, si de capitanul N., de la departamentul de investigatii criminalistice, care

l-au acuzat ca ar fi vanat ilegal in timpul acelei vanatori. Maiorul S. l-a pocnit in cap pe Pantelimon Zait de doua ori, provocandu-i hemoragie nazala si bucala. Apoi a fost dus intr-un alt birou unde capitanul N. l-a fortat sa execute impunsaturi in timp ce tinea un cauciuc de masina. Dupa mai multe repetitii, Pantelimon Zait a scapat fara sa vrea anvelopa, moment in care capitanul N.a aruncat cu un pahar cu apa in el, iar apoi i-a aruncat cu cafea in fata si i-a smuls insigna de vanator de pe piept. Apoi i-a dat un pumn si l-a aruncat la pamant, dupa care l-a lovit in spinare si abdomen. Dupa toate acestea, Pantelimon Zait a fost silit sa semneze o declaratie pe care nu i s-a permis sa o citeasca mai inainte de a o semna. Dupa aceea politistul l-a dus pe Pantelimon Zait la toaleta, l-a ajutat sa se spele si i-a dat paine cu supa. Mai tarziu, capitanul N. l-a batut din nou cu o bâta peste piciorul stang. A fost retinut in sectie 24 ore.

 

In aceeasi zi, politia a interogat un martor, G., care fusese impreuna cu Pantelimon Zait la vanatoare. Politistul M. i-a cerut sa scrie o declaratie despre incidentul respectiv, timp in care i-a tras neincetat pumni in spate. G. a smuls declaratia si a fugit din sectie, dar a fost prins mai tarziu. In final a dat o declaratie in care il acuza pe Pantelimon Zait de braconaj, la sugestia unui politist de la judeteana de politie. Sotia lui G. astepta pe coridor in fata biroului in care era chestionat G. Ea a auzit cum era batut Pantelimon Zait si ca maiorul S. si capitanul N. tipau la el si apoi a vazut pe fereastra, in timp ce parasea cladirea, cum era batut acesta.

 

Pe 26 februarie, Pantelimon Zait a fost examinat de un medic expert, iar certificatul medical cu descrierea vatamarilor suferite a fost depus la biroul procurorului militar din Bacau impreuna cu plangerea impotriva relelor tratamente. In noimebrie 1996 procurorul a decis sa suspende ancheta si sa nu-i acuze pe politistii implicati. Pantelimon Zait a intentat apel impotriva acestei decizii, dar inca nu a primit nici un raspuns.

 

Ulterior, Pantelimon Zait a fost acuzat si judecat la Piatra Neamt pentru braconaj. El a fost condamnat pe baza declaratiei date sub presiune si condamnat la sase luni inchisoare. A declarat apel impotriva acestei sentinte si in prezent se afla in libertate.

 

Raportul referitor la tratamentele rele aplicate lui Adrian Matei

 

In seara de 9 ianuarie 1997, Adrian Matei a fost oprit pe strada, nu departe de locuinta sa aflata in Bucuresti, sectorul 1, de doi politisti care i-au cerut bultinul. Deoarece nu-l avea asupra sa, le-a propus sa vina cu el acasa. Adrian Matei sustine ca acestia au inceput sa-l loveasca, i-au pus catuse si l-au luat la Circa de politie a sectorului 5, Bucuresti, unde au continuat sa-i aplice tratamente rele pana ce si-a pierdut cunostinta. Politistii l-au scos afara din celula si l-au abandonat undeva pe langa casa lui. Certigficatul medical datat pe 10 ianuarie 1997 inregistreaza vanatai multiple pe tot corpul, inclusiv leziuni severe ale organelor genitale, ochiului drept si mandibulei.

 

Pe 14 ianuarie, Adrian Matei s-a plans impotriva tratamentelor rele comandantului Sectiei de politie a sectorului 5. Cu toate acestea, pe 24 ianuarie, Adrian Matei a primit prin posta o amenda de 300.000 lei, data conform Legii 61/91 pentru tulburarea linistii publice. Amenda fusese redactata de catre unul dintre politistii implicati in aplicarea relelor tratamente din 9 ianuarie. Adrian Matei a contestat amenda prin tribunal si a depus, de asemenea, o plangere impotriva celor doi politisti la Procuratura Militara din Bucuresti. Ca urmare, Adrian Matei a fost acuzat de "denunt calomnios", care intra sub incidenta Art.259 din Codul Penal si prevede o pedeapsa de pana la cinci ani inchisoare.

 

Raportul privitor la torturarea lui Ioan Bursuc

 

Pe 27 ianuarie 1997, pe la orele 19.45 in Piatra Neamt, la cafeneaua Partidului Democrat, doi politisti de la serviciul circulatie i-au solicitat lui Ioan Bursuc sa prezinte buletinul de identitate. I s-au adresat acestuia intr-o maniera nepoliticoasa iar Ioan Bursuc, simtindu-se ofensat, le-a replicat cu acelasi apelativ. Atunci politistii l-au lovit in cap cu un baston de cauciuc, i-au pus catuse, l-au batut si in drum spre masina politiei si l-au dus la sectie. Bataile au continuat si acolo; Ion Bursuc a fost târât de mâini cu fata in jos pe podea, iar alti sase politisti l-au lovit cu picioarele. La orele 14, sotia lui Ioan Bursuc, Laura Bursuc, jurista, a sosit la sectia de politie si, gasindu-l intr-o stare de semi-constienta, a insistat sa fie dus la spitalul judetean. De acolo, dupa cateva ore, a fost transferat la sectia de neurochirurgie a Spitalului nr.3 din Iasi si a fost diagnosticat cu "vatamari acute ale cutiei craniene si creierului si ranirea retinei ochiului". Peste alte 10 zile a fost tranferat la spitalul din Targu-Mures unde a fost tratat de "tulburari cerebrale, efecte ale agravarii anginei datorate traumelor si ruptura de anus"

 

Ioan Bursuc a depus plangere referitoare la torturile indurate, la Procuratura Militara din Bacau si i-a nominalizat pe cei opt politisti raspunzatori. Cu toate acestea, pe 31 ianuarie Politia din Piatra Beamt a depus o plangere penala impotriva lui Ioan Bursuc pentru atacarea unui membru al fortelor de ordine in baza art.239, par.2 din Codul Penal si in care se arata ca, in noaptea incidentului, Ion Bursuc a lovit doi politisti si un portar.

 

Rapoartele despre torturile si relele tratamente de la Penitenciarul Jilava din Bucuresti

 

Pe 23 februarie 1997, autoritatile de la Penitenciarul Jilava din Bucuresti au inrtervenit sa restabileasca ordinea in urma unei greve a foamei de o saptamana, organizata de detinuti sub forma de protest pasnic impotriva supraaglomerarii si altor conditii precare. Colonelul S. (cunoscut de Amnesty International), de la Administratia Generala a Penitenciarelor din Ministerul de Justitie, a fost insarcinat cu interventiile pentru oprirea protestelor. Majoritatea gardienilor participanti la aceasta actiune purtau bastoane de lemn si bâte. A fost activata o canistra cu gaze lacrimogene inainte ca gardienii sa patrunda in celula unde au inceput sa-i bata pe detinuti la intamplare, sa-i inˇepe si sa-i loveasca cu picioarele. Descrierile ce urmaza sunt preluate din marturiile a trei detinuti care au suferit rele tratamente severe:

 


 Ghita Ilie a declarat ca bataile au continuat fara incetare de la orele 23 la 6 si ca a fost lovit la piciorul stang si la ceafa, dar de asemenea pe tot corpul unde prezenta vanatai. Dupa bataie a fost dus impreuna cu un grup de alti detinuti in curte unde li s-a ordonat sa culeaga cioburi mici de sticla cu mainile goale. Apoi Ghita Ilie a fost transferat la o alta sectiune a inchisorii, unde a primit tratament si ceva medicamente. Ulterior el a depus o plangere impotriva tratamentelor rele si in iunie a fost examinat de procurorul militar din Bucuresti care initiase o ancheta.

 


 Vasile Viorel a declarat ca pe 23 februarie, pe la orele 19, el si alti detinuti au primit ordinul sa paraseasca celula nr.43 si sa se mute in alta. Apoi gardienii i-au luat o parte dintre lucrurile personale care nu i-au mai fost returnate sau trimise acasa. Detinutii au primit ordinul sa se pregateasca pentru apelul de seara, dar la orele 20 gardieni mascati au intrat in camera si i-au batut la gramada cu ciomege si bâte. Li s-a ordonat sa se ghemuiasca sub paturi, iar patru gardieni au ramas sa-i loveasca la diferite intervale cu ciomegele. Mai tarziu, gardienii l-au dus pe Vasile Viorel si alti doi detinuti pe un coridor lung, ticsit cu gardieni pe ambele parti care i-au batut pe tot corpul. Vasile Viorel, care-si pierduse cunostinta in urma batailor, a fost dus la infirmeria inchisorii, unde s-a consemnat ca avea piciorul stang rupt si lovituri la cap si rinichi. In loc sa primeasca tratamentul medical corespunzator, a fost dus in celula nr.86 a sectiunii 5, unde a fost lasat sa zaca in pielea goala pe o dusumea de beton pana la orele 6 dimineata. Timp de patru zile i s-a refuzat tratamentul medical. Pe 27 februarie i s-a pus in sfarsit piciorul in ghips. A inaintat plangere relativ la rele tratamente Procuraturii Militare din Bucuresti, dar nu a primit nici o confirmare de primire.

 

In seara actiunii organizate de gardieni, George Nastase Bobancu, impreuna cu multi alti detinuti, au fost luati din celula nr.90 din sectiunea 5 si dusi in zona de receptie. Au fost tinuti in camere mici si fortati sa se lungeasca pe podeaua de ciment. George Nastase Bobancu impartea celula cu 6-7 alti detinuti. Mai tarziu, in cursul serii, 50-60 de detinuti au fost dusi in curte si batuti de circa 70 gardieni, dintre care majoritatea purtau gheare de protectie. Au fost impunsi, loviti cu picoarele si batuti cu ciomege facute din picioare de scaune si mese produse in atelierul penitenciarului. George Nastase Bobancu sustine ca a fost batut pe tot corpul si, ca rezultat, a suferit o fractura a coastelor. Dupa bataie, a fost dus pe o patura la infirmerie, unde a stat doua saptamani. La reintoarecerea in penitenciar a primit pedeapsa disciplinara de "regim restrictiv", timp in care i-au fost suspendate drepturile la pachet, vizite si corespondenta. Dupa 15 zile a fost transferat la spitalul penitenciarului, unde a ramas pana la mijlocul lui octombrie. George Nastase Bobancu afirma ca i s-a refuzat tratamentul de specialitate pentru coastele rupte si ca in continuare il doare pieptul. La intoarcerea in penitenciar a fost din nou supus "regimului restrictiv" si in prezent este detinut intr-o celula mica, nr.604 din sectiunea 6, impreuna cu alti 14 detinuti.

 

In mai George Nastase Bobancu a adresat Procuraturii Militare din Bucuresti o plangere privitoare la tratamentele rele, dar nu a fost chemat sau informat asupra rezultatelor vreunei anchete. Amnesty International are informatii ca cel putin alti trei detinuti, care au fost supusi tratamentelor rele pe 23 februarie, au adresat plangeri penale.

 

Raportul despre relele tratamente aplicate lui Vasile Holindrariu

 

Pe 13 martie 1997, pe la orele 10 in Piatra Neamt, politistul O. a venit acasa la Vasile Holindrariu, in cartierul Anexa Valeni, sa-l convoace la sectia de politie pentru a fi cercetat ca suspect de furt de gaini. La sectie, Vasile Holindrariu a fost in mod repetat batut de politistul O. si maiorul C., care l-au plznit peste fata si l-au lovit cu picioarele in burta. Alt politist, prezent la bataie, maiorul P., primise anterior o plangere, adresata de Vasile Holindrariu, referitoare la coruptia politiei si la abuzurile comise de o fundatie caritabila locala.

 

Vasile Holindrariu a fost eliberat in aceeasi zi, 13 martie, fara a fi acuzat de nimic. La intoarcerea sa acasa, pe la orele 19, mama si sotia sa au observat vanataile de pe fata si spinarea lui, despre care le-a spus ca sunt rezultatul batailor. In ziua urmatoare, Vasile Holindrariu a fost examinat de un medic, caruia i-a povestit despre bataie, iar acesta a refuzat sa-i elibereze certificat medical, explicandu-i ca vanataile nu erau suficient de serioase.

 

Ulterior, Vasile Holindrariu a fost convocat la sectia de politie de 12 ori in scris si de 9 ori verbal. Ordonele scrise nu specificau motivul convocarii, ci aveau scopul de a-l intimida pentru a-l sili sa-si retraga cele doua plangeri referitoare la coruptia politiei pe care le adresase Ministerului de Interne la Bucuresti. In august 1997 Vasile Holindrariu a adresat Procuraturii Militare din Bacau o plangere impotriva relelor tratamente suferite la politie.

 

Raportul asupra relelor tratamente suferite de Olga Pużnei

 

Pe 24 aprilie 1997, la orele 10.10, pe str.Aurorei din Piatra Neamt, Olga Pusnei, o femeie de 44 ani, a fost rau tratata de un politist care venise la ea acasa. Doi politisti, ajunsi la ea acasa, au fost insotiti de o ruda a unuia dintre ei care statuse cu chirie 2 saptamani la Olga Pusnei. Avusese loc o disputa intre ei in legatura cu plata chiriei, iar Olga Pusnei ii oprise o parte din lucruri pana la achitarea datoriei.

 

La refuzul Olgai Pusnei de a permite intrarea politistilor in casa, acestia neavand mandat de arestare, unul dintre ei si-a proptit piciorul in usa si a deschis-o dandu-i un brânci. Apoi a trantit-o violent de peretele coridorului pe Olga Pusnei, strivindu-i mainile si lovind-o cu capul de perete. Celalalt politist a inchis usa pentru ca vecinii sa nu o auda strigand dupa ajutor. Dupa plecarea celor doi politisti, Olga Pusnei s-a prezentat la sectia de politie pentru a se plange si i s-a spus ca politistii au actionat in urma unei plangeri de sechestru ilegal de proprietate. A doua zi, Olga Pusnei a fost examinata de un expert medic care i-a eliberat certificat medical cuprinzand diagnosticul: hematom intins pe spatele bratului drept cu vanatai de jur imprejur si alte doua vanatai pe fata aceluiasi brat. Olga Pusnei a depus plangere impotriva relelor tratamente si a patrunderii ilegale in casa ei la Procuratura Militara din Bacau.

 

Raportul despre relele tratamente aplicate Ioanei Enuˇâ

 

Ioana Enuta, o femeie de 48 ani, a fost tratata rau de politisti pe 1 mai 1997 la locuinta ei din comuna Berceni, langa Bucuresti. Ea primise amenda de 100.000 lei in mai 1996 pentru tulburarea linistii, fapta prevazuta de Legea 61/91, in urma unei dispute indelungate cu vecinii, dintre care doi sunt ofiteri de politie. Ioana Enuta a contestat amenda si a declarat apel impotriva deciziei tribunalului care o condamnase. Totusi, inainte ca decizia tribunalului sa intre in vigoare si in urma interventiei politiei judetene, amenda a fost inlocuita cu 10 zile inchisoare. Ioana Enuta a declarat apel si impotriva acestei decizii ca fiind ilegala.

 

Pe 1 mai 1997, intre orele 5.30 si 6, sergentul major P. si alt politist au venit la Ioana Enuta acasa, pe str.I.C.Frimu 343 din localitatea Berceni si i-au ordonat sa-i insoteasca la sectia de politie. Ioana Enuta a refuzat, intrucat acestia nu aveau ordin de arestare. Dupa scurt timp, Ioana Enuta a plecat de acasa cu intentia de a merge la cel mai apropiat telefon public pentru a-si chema avocatul. Pe strada a vazut masina politiei si pe cei doi politisti care incercasera sa o aresteze. Acestia au incercat sa o prinda, au facut-o sa cada pe jos si au inceput sa o loveasca cu picioarele in timp ce o impingeau spre masina. Alexandrina Tone, una dintre satenii martori la acest incident, le-a strigat politistilor sa inceteze cu bataile. Ioana Enuta a reusit sa fuga in casa familiei Tanase, urmata de politistul P., care a fost solicitat sa plece de catre familia Tanase, deoarece nu avea mandat de perchezitie.

 

De la acest incident nu au mai fost alte rapoarte cu privire la incercarile politistilor de a o prinde ilegal pe Ioana Enuta. Pe 17 iulie 1997 ea a depus o plangere impotriva tratamentelor rele ale politistilor la Procuratura Militara din Bucuresti. In august, Amnesty International a cerut cu fermitate Procurorului General al Romaniei sa investigheze acest caz cu promptitudine si impartialitate. In septembrie, Ministerul de Interne a raspuns ca nu a avut loc nici un fel de tratament rau din partea politiei.

 

Raportul despre torturarea copilului de 10 ani, Costica

 

Pe 25 iunie 1997, in Basarabi, la 14 km de Constanta, Costica de 10 ani a fost prins de doi politisti intr-un chiożc, unde intrase printr-o gaura din acoperis. Proprietarul chioscului, care venise cu putin timp inaintea politiei si stabilise ca lipsesc doua ingheˇate, a tras baiatul de urechi, certandu-l pentru spargere. Patrula de politie l-a ridicat pe Costica in calitate de suspect de implicare intr-un numar de alte furturi petrecute in vecinatate, l-a dus la vreo 5-6 adrese intreband locatarii daca il recunosc pe Costica. Cand a fost intrebat ce adresa are, Costica a spus numele strazii, dar a omis sa spuna ca locuieste in Constanta. Atunci a fost dus pe o strada cu acelasi nume din Bucuresti. Costica nu si-a recunoscut casa iar politistii s-au infuriat. Ei l-au anchetat despre alte persoane implicate in spargere, au oprit masina pe un pod si l-au tinut suspendat de cap si de picioare deasupra liniilor de cale ferata, amenintandu-l ca-i dau drumul. Apoi Costica a fost dus la sectia de politie si, in timpul interogatoriilor, i s-a spus sa-si dea jos chilotii si sa se aplece pana cand capul ii va ajunge in dreptul genunchilor. A fost batut cu bâta, impuns si lovit cu picioarele. Apoi i s-a aplicat o foaie de hartie pe palmele ambelor maini si a fost lovit de mai multe ori cu bâta. Costica afirma ca cei trei care au luat parte la bataie au fost sergentul R., soferul de pe masina politiei si un gardian public. Doua femei care purtau uniforme de jandarmi sau gardieni au fost prezente la o parte din batai. Sergentul R. l-a amenintat pe Costica cu arma si ca il va pune la rotisor (o metoda de tortura bine cunoscuta, in care prizonierul, cu mainile si picioarele legate, este atarnat intre doua scaune si batut in asa fel incat sa i se legene corpul). Dupa bataie i s-a cerut numarul telefonului de acasa si a fost dus intr-o celula cu un pat de beton.

 

Mama lui Costica si-a petrecut dupa amiaza si seara cautandu-l. Ea s-a interesat la spitale si la politia municipala si apoi a dat fotografia acestuia la ziarele locale pentru a fi publicata a doua zi impreuna cu un articol despre disparitia sa. La orele 3.30 dimineata a primit un telefon cu informatia ca fiul sau se afla la sectia de politie din Basarabi. Peste o ora, cand a sosit la sectie, a observat ca mainile fiului sau erau umflate si ca avea un cucui in cap. Mama lui Costica a cerut explicatii si sa vorbeasca cu comandantul. Nu i s-a permis sa astepte sosirea comandantului in interiorul sectiei. Spectacolul integral al vanatailor lui Costica a aparut numai dupa ce au sosit acasa si s-a dezbracat, dând la iveala nenumarate dungi pe fese si pe pulpe. La orele 7 dimineata a fost dus la un medic expert care i-a eliberat un certificat cuprinzand descrierea detaliata a loviturilor suferite de baiat pe intreg corpul. De asemenea, a fost fotografiat in aceeasi dimineata, inainte ca mama lui sa-l duca la Sectia de politie din Basarabi, unde i-a spus comandantului Mitocaru Vasile cum fusese batut Costica. 

 

Pe 27 iunie, Costica a fost internat in Spitalul Judetean Constanta, unde a fost sub tratament trei zile. Un medic neurolog a indicat sa se faca o examinare completa a vatamarilor suferite de baiat la cap. Aceasta a avut loc abia pe 20 august, cand s-a stabilit ca a suferit "tulburari mentale generalizate". In aceeasi luna i s-a efectuat si un examen psihiatric, deoarece baiatul incepuse sa sufere de ticuri faciale, ameteli si manifestari de tulburare a personalitatii.

 

Pe 4 iulie, mama lui Costica a depus o plangere la Procuratura Militara din Constanta impotriva torturarii fiului sau. Cercetarile sunt in curs de desfasurare. Ea nu a avut cunostinta de inceperea vreunei urmariri penale impotriva fiului ei pana in spetmbrie, cand a primit o instiintare din partea procurorului ca urmarirea penala pentru furt a fost suspendata deoarece Costica, fiind minor sub varsta de 14 ani, conform legilor romane nu raspunde penal.

 

In octombrie, Amnesty International a solicitat imperativ autoritatilor romane sa investigheze impartial si cu promptitudine plangerea impotriva torturarii lui Costica de 10 ani, sa faca publice rezultatele anchetei si sa-i aduca in fata justitiei pe cei vinovati de incalcarea drepturilor omului. In ianuarie 1998, doi politisti si trei gardieni au fost adusi la judecata in fata Tribunalului Militar Bucuresti. Politistii au fost acuzati de cercetare abuziva, in baza art.266, par.2 din Codul Penal (care prevede o pedeapsa de la 1 la 5 ani inchisoare. Procurorul nu i-a acuzat de tortura - art.267, par.2, cu pedeapsa cuprinsa intre 3 si 10 ani de inchisoare). Un gardian public a fost acuzat de complicitate la aceasta, iar alti doi gadieni publici au fost acuzati de marturie mincinoasa, fapta prevazuta de art.260, par.1 din Codul Penal.

 

Raporturl asupra tratamentului rau aplicat lui Belmondo Cobzaru

 

Pe 4 iulie 1997, in jurul orelor 20, la Sectia de politie din Mangalia, Belmondo Cobzaru, un rom de 24 ani, a fost batut de mai multe ori de politisti. El se prezentase de buna voie la politie pentru a da explicatii in privinta unui incident anterior, cand patrunsese cu forta in apartamentul prietenei lui, in prezenta vecinilor, temandu-se ca aceasta incercase sa se sinucida. El a fost insotit la politie de o prietena, care a informat ulterior familia lui Cobzaru unde se afla acesta. Belmondo Cobzaru sustine ca a fost batut cu severitate la sectia de politie de sergentul major G. si ofiterul C. (ale caror nume sunt cunoscute de Amnesty International). Patru alti politisti au fost martori la batai si nu au intreprins nimic pentru a le preveni sau stopa. Sergentul major G. si ofiterul C. i-au dat cu pumnii in cap lui Belmondo Cobzaru pana cand a cazut la pamânt cu hemoragie nazala. I s-a pus un ziar la ceafa (pentru a nu i se vedea semnele vatamarilor, probabil) si a fost lovit cu un ciomag. Inainte de a fi eliberat, Belmondo Cobzaru a fost silit sa semneze o declaratie in care afirma ca fusese batut de cumnatul prietenei sale si alti barbati. Pe la orele 22.30 i s-a permis sa paraseasca sectia si i s-a ordonat sa revina a doua zi dimineata cu tatal sau, care este liderul local al unei organizatii de romi.

 

In fata sectiei, Belmondo a fost asteptat de prietena lui, care-l insotise mai devreme, si a mers la ea acasa. Mai tarziu, seara, a fost internat la Spitalul Mangalia si apoi transferat la sectia de neurochirurgie de la Spitalul Judetean din Constanta, unde a fost tratat de vatamari la cap. S-a externat pe 7 iulie si a fost examinat de un medic expert autorizat, care i-a eliberat un certificat de constatare a vanatailor in jurul ochilor, pe degetele mainii drepte, pe piept, pe coapsa stanga si pe picior. Pe 21 iulie Blemondo Cobzaru a depus a plangere impotrica tratamentului rau al politiei la Procuratura Militara din Constanta.

 

Rapoartele despre tratamentele rele aplicate lui Dumitru Auraż Marcu si sotiei sale, Mariana Marcu

 

In seara de 20 iulie 1997, Dumitru Auras Marcu si sotia sa, Mariana Marcu au iesit la o cafenea in satul natal, Razvad, cu fiul lor de 9 ani si doi nepoti. Ei au inceput sa se certe cu sora si cumnatul lui Dumitru in privinta unei datorii fata de familia Marcu. Dumitru Auras Marcu afirma ca a intrat in masina cumnatului sau pentru a-l impiedica sa conduca sub influenta alcoolului. Cumnatul sau, insa, a plecat la sectia de politie alaturata, pentru a se plange.

 

Doi politisti au intrat in cafenea si au imprastiat asupra lui Dumitru Auras Marcu si Marianei Marcu gaz paralizant. Unul dintre acestia a lovit-o pe Mariana Marcu in barbie facand-o sa cada la pamânt. Lui Dumitru Auras Marcu i-au pus catuse si i-au dat pumni peste tot corpul in drum spre sectia de politie. In curtea din fata sectiei Dumitru Auras Marcu a fost legat cu catusele de un indicator metalic, in timp ce politistii au intrat inauntru. Mai tarziu a sosit si Mariana Marcu, iar unul dintre politisti i-a dat drumul lui Dumitru Auras Marcu fara sa-l acuze de nimic.

 

Peste doua zile, Dumitru Auras Marcu a fost examinat de un medic expert autorizat care i-a eliberat un certificat cu diagnosticul fractura coastelor din stanga si multiple vanatai si leziuni ale spatelui, necesitand 15-16 zile de tratament. Familia Marcu nu a solicitat un certificat si pentru Mariana Marcu deoarece costa 67.500 lei, o suma considerabila pentru o familie cu venituri limitate.

 

La cateva zile dupa incident, Dumitru Auras si Mariana Marcu au primit amenzi de 500.000 lei fiecare, in baza Legii 61/91, pentru tulburarea linistii. Ei au recurs la apel impotriva amenzilor la Tribunalul Municipal Targoviste si au depus plangeri impotriva relelor tratamente ale politistilor la Procuratura Militara din Ploiesti si la Politia din Targoviste. Unul dintre martorii prezenti la incident a fost ulterior convocat la Sectia de politie din Razvad si a fost amenintat de politisti pentru a nu depune marturie.

